Οι ένορκοι κατέληξαν σε ετυμηγορία.
Ο κατηγορούμενος να σηκωθεί.
Στην υπόθεση της πολιτείας της Καλιφόρνιας εναντίον του Τζον Τόμας Σουίνι,
για την κατηγορία του φόνου B' βαθμού,
οι ένορκοι κρίνουμε τον κατηγορούμενο αθώο.
Για την κατηγορία ακούσιας ανθρωποκτονίας,
οι ένορκοι κρίνουμε τον κατηγορούμενο ένοχο.
Κυρίες και κύριοι ένορκοι,
εκ μέρους του εαυτού μου, των δικηγόρων και των δύο οικογενειών,
σας ευχαριστώ για την υπηρεσία σας.
Όχι εκ μέρους της οικογένειάς μας, δικαστή Κατς!
Μην τους ευχαριστείτε εκ μέρους της οικογένειάς μας!
Κε Νταν, μπορείτε να μιλήσετε κατά την απαγγελία της καταδίκης.
Θα είναι πολύ αργά!
Αυτός ο άντρας στραγγάλισε την κόρη μας.
Πρέπει να σαπίσει στη φυλακή για την υπόλοιπη ζωή του!
Κύριε Νταν.
Κι εσείς αποκρύψατε σημαντικά στοιχεία από τους ενόρκους
για το ιστορικό βίας του κατά γυναικών.
Έδερνε την κόρη μου επί μήνες και μετά τη σκότωσε.
Της ξερίζωσε τούφες από τα μαλλιά της.
Κύριε Νταν!
Τη στραγγάλιζε επί πέντε λεπτά!
Στραγγάλισες την κόρη μου, κάθαρμα!
- Κύριε Νταν. Επιμελητή. - Να σαπίσεις στην κόλαση.
Εσύ πώς κοιμάσαι τα βράδια όταν υπερασπίζεσαι αυτό το τέρας;
ΤΕΡΑΤΑ: Η ΙΣΤΟΡΙΑ ΤΩΝ ΛΑΪΛ ΚΑΙ ΕΡΙΚ ΜΕΝΕΝΤΕΖ
Γεια σου, μωρό μου.
Γεια.
Πώς είσαι;
Ξέρεις, καλά είμαι.
Θα βγω από δω. Το υπόσχομαι.
Η προετοιμασία της δίκης ξεκίνησε, και η Τζιλ, η δικηγόρος μου, είναι...
Απλώς είναι πολύ δύσκολο.
Οι γονείς μου, για παράδειγμα.
Δεν σε πιστεύουν, Λάιλ.
Θέλουν να χωρίσουμε.
Τζέιμι...
Ξέχνα τους. Δεν ξέρουν τι έχουμε.
Ξέρεις ότι σ' αγαπώ.
Σωστά;
Θέλω να αφήσω πίσω μου όλο αυτό, για να σου δώσω όσα σου αξίζουν.
Και χρειάζομαι τη βοήθειά σου.
Εντάξει;
Θέλω να δεις το Πυροβολισμός Εξ Επαφής.
Τι;
Ταινία είναι;
Ναι, με τον Σον Πεν και τον Κρίστοφερ Γουόκεν.
Είναι γαμάτη.
Πρέπει να τη δεις.
Εντάξει. Γιατί;
Θέλω να κάνεις κάτι.
Τι;
Να πεις ότι ο μπαμπάς μου σε βίασε.
Τι;
Όχι!
- Γιατί; - Δεν το έκανε.
Δεν θα το μάθει κανείς αυτό.
Δεν έχει σημασία. Δεν μπορώ να πω τέτοιο ψέμα.
Μπορείς να πεις ότι σου ρίχτηκε;
Έλεος! Θα σε πληρώσω.
Τι θες να πω;
Για τότε που με βρήκες κλειδωμένο στην ντουλάπα.
- Δεν το θυμάμαι. - Το θυμάσαι.
Η μαμά με έβαλε να κυλιστώ σε σκατά
και μου έδωσε ένα τάπερ για τουαλέτα.
- Σίγουρα ήμουν εγώ; - Ναι. Πώς γίνεται να μην το θυμάσαι;
Ότι σου έδωσα πιστόλι;
Όχι. Μόνο σου ζήτησα να μου δώσεις.
Επειδή φοβόσασταν τον μπαμπά σας;
Ναι, επειδή μας απείλησε και φοβόμασταν ότι θα μας σκότωνε,
οπότε σ' το ζητήσαμε.
- Ναι, όχι. - Σωστά, είπες όχι.
Τώρα λέω όχι. Δεν θα το κάνω.
Γιατί όχι, ρε γαμώτο; Είναι κάτι που έγινε πραγματικά.
Απλώς πρέπει να θυμηθείς ότι έγινε.
Ή να πεις σε άλλους ότι το θυμάσαι,
γιατί το θυμάσαι, Μπράιαν!
Έλα, ρε Μπράιαν! Τι σκατά;
Μπράιαν, το θυμάσαι, ρε γαμώτο!
Το θυμάσαι!
Συγγνώμη.
Για να καταλάβω, ο πατέρας σας σκότωσε τον σκύλο σας.
Ναι. Σκότωσε το κουνάβι μας, οπότε του έκοψε το κεφάλι.
Και το βρήκα στην κατάψυξη.
Αν απαντούσα λάθος σε ερώτηση, μου κοπανούσε το κεφάλι στο τραπέζι.
Με κορόιδευε γιατί έλεγε ότι περπατούσα σαν πάπια.
Κι επειδή τραύλιζα.
Ποιος θα ήταν ο καλύτερος τρόπος να...
Τι;
Κι η μαμά μάς χτυπούσε. Τρομάζαμε.
Μας κυνηγούσε με μαχαίρι.
Μακάρι να μην είχατε γεννηθεί!
Λέω να σταματήσουμε εδώ για σήμερα.
Δεν είναι ότι δεν πιστεύω τις ιστορίες του.
Είναι σαν να μην τις πιστεύω έτσι όπως τις αφηγείται.
Όταν κάθισα να συζητήσω μαζί του, του πήρε λίγο να ξεκινήσει,
αλλά ήταν σαν ένα τρομαγμένο αγοράκι για το οποίο ένιωθα συμπόνια.
Μα για κάποιον λόγο, όταν καταθέτει,
μιλάει για κάποιον άλλον.
Βασικά, θυμίζει
ψυχοπαθή.
Εγώ θα έλεγα κακό ηθοποιό, αλλά το δέχομαι.
Βασικά,
λες να το οργάνωσε όλο αυτός;
Ο Λάιλ επινοεί όλη την ιστορία
και πείθει τον Έρικ να ακολουθήσει;
Κι αν έγινε το αντίστροφο;
Δεν λέω ότι εκεί το πάω.
Μια σκέψη έκανα.
Σε είδα στην τηλεόραση κι έπρεπε να σου γράψω.
Ξέρω ότι είσαι αθώος, γιατί είμαι μέντιουμ.
Να συστηθώ. Με λένε Κάντι,
κι είμαι διαζευγμένη μητέρα δύο παιδιών που πάλευα με τα κιλά μου...
Γεια σου, Λάιλ, γράφω για να σου πω ότι σε πιστεύω.
Δεν μπορεί να έκανες όσα λένε ότι έκανες
ή αν τα έκανες, θα είχες καλό λόγο.
Το κατάλαβα από τα μάτια σου την πρώτη φορά που σε είδα.
Αν χρειαστείς οτιδήποτε,
ίσως απλώς ένα άτομο για να μιλήσεις, πάρε με τηλέφωνο.
Με αγάπη, Νόρμα.
Κλήση από το Σωφρονιστικό Ίδρυμα του Λος Άντζελες από τον...
Λάιλ Μενέντεζ.
Παρακαλώ;
Γεια.
Νόρμα;
Θεέ μου. Δεν το πιστεύω αυτό που συμβαίνει.
Με την Τζέιμι δεν ταιριάζαμε.
Τώρα επινοεί πράγματα, λέει ότι της είπα να πει διάφορα.
Απ' αυτό καταλαβαίνεις ότι κάποιοι...
Κάποιοι δεν σου κάνουν καλό.
Ναι. Όχι εσύ, όμως.
Πολύ σέξι ακούγεσαι.
Μου λείπει ο Τόνι.
Όταν ήταν εδώ, δεν υπήρχε χρόνος για κατάθλιψη.
Τι σου λείπει περισσότερο;
Το σεξ ή...
Τι;
Σου είχα πει για εκείνον τον άντρα και τον μπαμπά μου...
Ότι ήταν ο εραστής του μπαμπά μου.
Εκείνος που σου είπε ότι ο μπαμπάς σου σκόπευε να σας σκοτώσει;
Ναι.
Αυτό δεν έγινε ποτέ.
Το επινόησα.
Μπορώ να μάθω το γιατί;
Γιατί το επινόησες;
Έρικ;
Έρικ, ο Λάιλ σ' έβαλε να το πεις;
Πρέπει να κανονίσω και το θέμα με τον Οζίελ.
Είναι μεγάλο κενό στην ιστορία.
Γιατί δεν του είπα ότι ο μπαμπάς με βίαζε;
Ναι. Αυτό...
Μακάρι να έγραφα ένα βιβλίο.
Την ιστορία μου.
Να εξηγήσω πώς ένιωθα ως Λάιλ Μενέντεζ.
Μετά δεν θα έλεγε κανείς ότι μου αξίζει να μπω φυλακή.
Λάιλ, είναι πολύ καλή ιδέα. Μπορώ να σε βοηθήσω να το γράψεις.
Λάιλ, θα σου ζητήσω να ξαναζήσεις εκείνη τη μέρα.
Ποια;
Την τελευταία μέρα που ζούσαν οι γονείς σου.
Ναι, εντάξει.
Έπαιξα τένις.
Αλλά ήμουν αρκετά αφηρημένος.
Νόμιζες ότι οι γονείς σου θα σας σκότωναν.
Όχι, ήξερα ότι θα μας σκότωναν.
Ήταν θέμα χρόνου.
Γι' αυτό σας τρόμαξε το σκάφος.
Ναι, αν ο καπετάνιος δεν ήταν εκεί,
θα το έκαναν τότε μάλλον.
Θα μας έριχναν στο νερό και θα έλεγαν ότι πνιγήκαμε.
Λάιλ, θέλω να μου περιγράψεις εκείνη την Κυριακή.
Τη μέρα...
Τη μέρα που συνέβη.
Ναι, εντάξει.
Πρέπει να φύγουμε.
Πού είναι; Πού σκατά είναι η μαμά κι ο μπαμπάς;
Νομίζω ότι είναι κάτω. Η τηλεόραση είναι ανοιχτή.
Πάμε να φύγουμε από δω.
Έλα στο αμάξι σε ένα λεπτό. Μείνε ψύχραιμος.
Πού πάτε;
- Θα πάμε σινεμά. - Δεν νομίζω.
Δεν θα φύγετε.
Θέλουμε να πάμε σινεμά.
Εσύ θα μείνεις εδώ κι εσύ, Έρικ, θα πας επάνω.
Όχι. Δεν θα αγγίξεις τον αδερφό μου.
Δεν θα τον αγγίξεις ποτέ ξανά.
Ο αδερφός σου είναι ο γιος μου και μπορώ να του κάνω ό,τι θέλω. Κουνήσου.
- Κουνήσου! - Θα τον αφήσεις να το κάνει;
Μη μου μιλάς εσύ. Μη λες τίποτα!
Μας κατέστρεψες.
Κίτι, πάμε.
Πάμε.
Τι νόμιζες ότι πήγαιναν να κάνουν;
Να πάρουν τα όπλα τους.
- Είναι πάνω τα όπλα τους; - Δεν ξέρω. Πάμε να δούμε;
Έλα.
Δεν έχουμε χρόνο. Πάρε την καραμπίνα κι έλα στο αμάξι.
Αλλά δεν έγινε αυτό, σωστά;
Όχι, αλλά αυτό νομίζαμε ότι θα γινόταν.
Δεν το πιστεύω.
Ποιο;
Δεν θα πίστευα λέξη απ' όσα λες αν ήμουν ένορκος.
Εντάξει.
Όταν μου πρωτοείπες την ιστορία, ένιωθες κάθε συναίσθημα,
κι άρα τα ένιωσα κι εγώ.
Με είχες συνεπάρει.
Μα για κάποιον λόγο, όταν κάθεσαι στην καρέκλα,
νιώθω ότι μου λες μπούρδες.
- Θέλω να παρουσιάσω τα γεγονότα. - Ξέχνα το αυτό. Δουλειά μου είναι.
Έβαλες καραμπίνα στο πρόσωπο της μητέρας σου. Σωστά;
Γιατί το έκανες αυτό;
Ας πούμε ότι προσπαθούσαμε να τη γλιτώσουμε απ' τη δυστυχία της.
Όχι, δεν είσαι αγρότης, Λάιλ.
Δεν είναι η πολύτιμη χοιρομητέρα σου.
Γιατί της άξιζε να πεθάνει;
- Γιατί τον άφηνε να μας βιάζει. - Ναι!
Ευχαριστώ.
Γιατί
τον άφηνε να σας βιάζει.
Πρέπει να νιώσω τον πόνο, Λάιλ.
Οι ένορκοι πρέπει να τον νιώσουν.
Αυτή η γυναίκα, η μητέρα σας, τον άφηνε να σας βιάζει.
Αντιμετωπίζετε τη θανατική ποινή.
Δείξε μου
πώς ήταν αυτό.
Δηλαδή, τα συναισθήματα;
Ναι.
Άρα θέλεις να κλάψω;
Γιατί μπορώ.
Ναι.
Ήθελα μόνο να τη βοηθήσω.
Την αγαπούσα τόσο πολύ.
Κι ένιωθα τόσο άσχημα για εκείνη.
Εγώ βρήκα το σημείωμα αυτοκτονίας.
Ήμουν ο μόνος που ήξερε
τι σχεδίαζε να κάνει.
Της είπα ότι έπρεπε να τον αφήσει.
Ότι θα παίρναμε το μέρος της στο διαζύγιο. Ότι...
Ήθελα να βοηθήσω. Αν χρειαζόταν να έρθει στο Πρίνστον
να μείνει μαζί μου, δεν με πείραζε.
Και της είπα ότι θα τη βοηθούσα να κόψει όλα εκείνα τα χάπια που έπαιρνε.
Της είπα ότι όλα θα ήταν καλά.
Κι αυτό ήθελα, αλλά εγώ δεν ήμουν.
Ήμουν ψεύτης, γιατί δεν ήταν όλα καλά.
Αλλά την αγαπούσα.
Την αγαπούσα και την αγαπώ ακόμη.
Την αγαπώ τη μαμά μου.
Την αγαπώ τη μανούλα μου.
Πολύ καλά, Λάιλ.
Τώρα μάλιστα.
ΕΚΘΕΣΗ ΝΕΚΡΟΨΙΑΣ
ΙΟΥΛΙΟΣ 1993
ΜΕΤΑΓΩΓΗ ΚΡΑΤΟΥΜΕΝΩΝ ΜΕΙΝΕΤΕ ΜΑΚΡΙΑ
ΜΕΝΕΝΤΕΖ ΓΙΑ ΠΑΝΤΑ
ΑΓΑΠΑΜΕ ΤΟΥΣ ΜΕΝΕΝΤΕΖ
ΠΟΛΥ ΟΜΟΡΦΟΙ ΓΙΑ ΔΟΛΟΦΟΝΟΙ
ΠΑΝΤΡΕΨΟΥ ΜΕ ΛΑΪΛ!
Εντάξει.
Κυρία Έιμπραμσον.
Ηρεμήστε. Είναι μεγάλα γράμματα για να τα βλέπω.
Δεν θα πω όσα είπε η εισαγγελία.
Η δίκη αυτή...
Η δίκη αυτή δεν θα ασχοληθεί με το ποιος.
Δεν θα ασχοληθεί με το τι, το πότε ή το πού.
Η δίκη αυτή θα ασχοληθεί με το γιατί.
Γιατί ο Έρικ κι ο Λάιλ Μενέντεζ σκότωσαν τους γονείς τους;
Είναι απλή ερώτηση.
Αλλά η απάντηση που θα ακούσετε
τις επόμενες εβδομάδες και τους επόμενους μήνες
από πάνω από 50 μάρτυρες και εμπειρογνώμονες
δεν είναι καθόλου απλή.
Θα μάθετε με φρικιαστικές, σοκαριστικές λεπτομέρειες
ότι ο Χοσέ Μενέντεζ ήταν σεξουαλικά διεστραμμένος σαδιστής
που κακοποιούσε τους γιους του.
Ότι η Κίτι Μενέντεζ απολάμβανε κι εκείνη να κακοποιεί σεξουαλικά τα παιδιά της.
Τι έκαναν αυτά τα αγόρια, αυτά τα παιδιά, για να τους αξίζει αυτό;
Τι έκαναν;
Θα σας πω εγώ τι έκαναν ο Έρικ κι ο Λάιλ.
Το μόνο πράγμα για το οποίο είναι ένοχοι
είναι η αγάπη τους για δυο γονείς που τους βασάνιζαν.
Όταν ο Έρικ κι ο Λάιλ υπέστησαν
τη φρικτή δοκιμασία της δολοφονίας των γονιών τους,
δεν το έκαναν λόγω κακίας ή εκδίκησης.
Δεν το έκαναν για τα πολυτελή αμάξια ή τα νέα ρούχα.
Δεν το έκαναν για τα χρήματα.
Πυροβόλησαν σε αυτοάμυνα.
Πυροβόλησαν τη μητέρα και τον πατέρα που αγαπούσαν,
ώστε ο Χοσέ κι η Κίτι Μενέντεζ να μην τους σκοτώσουν πρώτοι.
Πολύ ενδιαφέρουσα οπτική γωνία.
Τι σύμπτωση που είναι ακριβώς η ίδια υπεράσπιση
με την υπόθεση Αρνέλ Σαλβατιέρα.
Κι εκείνος κατηγορήθηκε μόνο για ανθρωποκτονία.
Γι' αυτό θα σε προσέλαβαν.
Ένα λεπτό. Αυτή δεν ήταν η αρχική υπερασπιστική γραμμή τους.
Δήλωσαν αθώοι.
Δεν επινόησες τη σεξουαλική κακοποίηση, έτσι;
Γιατί την τελευταία φορά πέτυχε.
Ξέρεις κάτι, Ντόμινικ;
Λυπάμαι πολύ για ό,τι συνέβη στην κόρη σου.
Εκείνος ο άντρας δεν έπρεπε να αθωωθεί. Εγώ δεν θα το είχα επιτρέψει.
Αλλά πρέπει να καταλάβεις ότι σου έδωσε κάτι.
Σου έδωσε μια καριέρα και μια γαμημένη άποψη.
Γι' αυτό, θα 'πρεπε να τον ευχαριστείς.
Ναι, αλλά κι αν νόμιζαν πράγματι ότι οι ζωές τους βρίσκονταν σε κίνδυνο;
Ότι οι γονείς τους θα τους σκότωναν;
Η γνωστή θεωρία της ατελούς αυτοάμυνας.
Αν το πιστεύεις αυτό, έχω κάτι ακίνητα στο ρήγμα του Αγίου Ανδρέα
που θέλω να σου πουλήσω.
Και τι ιστορία!
Μια ελληνική τραγωδία!
Αδέρφια που επί χρόνια βασανίζονταν και κακοποιούνταν
σκοτώνουν τους γονείς τους φοβούμενοι για τις ζωές τους
σε μια απεγνωσμένη πράξη αυτοάμυνας.
Είναι επίσης μια ιστορία εντελώς παράλογη και γεμάτη κενά.
Αν ο Χοσέ κι η Κίτι σκόπευαν να τους σκοτώσουν εκείνη την Κυριακή,
γιατί κάλεσε η Κίτι την Κάρεν Γουίερ στο σπίτι της
για να παίξουν μπριτζ το ίδιο βράδυ;
Ακόμη κι αν γυρίσετε αργά με τον Πίτερ, πάρτε μας τηλέφωνο.
Ίσως να μπορείτε να έρθετε.
Και φοβόνταν πραγματικά ο Λάιλ κι ο Έρικ
ότι οι γονείς τους θα τους σκότωναν σ' εκείνο το σκάφος;
Έτοιμοι για καρχαρίες;
Ενώ υπήρχαν άλλα τρία άτομα εκεί;
Νόμιζα ότι θα ήμασταν μόνοι μας.
Επίσης, ξέρατε ότι η Κίτι κι ο Χοσέ θα πήγαιναν στο Πρίνστον
τη βδομάδα που σκοτώθηκαν
για να βοηθήσουν τον Λάιλ να επιπλώσει το διαμέρισμα που του αγόρασαν,
κάτι που ίσως να υποδεικνύει ότι δεν σκόπευαν να τον σκοτώσουν;
Η Κίτι Μενέντεζ συμπλήρωνε την αίτηση του Έρικ για το κολέγιο
τη νύχτα που δολοφονήθηκαν.
Τώρα, χάριν συζήτησης,
ας πούμε ότι ο Λάιλ κι ο Έρικ σκότωσαν τους γονείς τους σε αυτοάμυνα
γιατί φοβόνταν για τις ζωές τους.
Μετά δεν θα έλεγαν την αλήθεια όταν πήραν την αστυνομία;
Δεν θα ομολογούσαν όλα τα φρικτά οικογενειακά μυστικά
που έκρυβαν τόσα χρόνια;
Δεν θα είχαν φερθεί
σαν να είχαν έστω ένα ίχνος ενοχών για όσα είχαν κάνει;
Αλλά, όχι, δεν έγινε τίποτα απ' αυτά.
Τι έκαναν τελικά;
Είπαν ψέματα απ' την αρχή.
Εντάξει. Θα το...
Μπορείς σίγουρα; Θα το μάθουν.
Δεν θα το μάθουν, Έρικ!
- Το 'χουμε, γαμώτο. - Θα το κάνουμε, ρε γαμώτο.
- Το 'χουμε. - Ναι, ρε, θα το κάνουμε!
- Σ' αγαπώ πολύ. - Κι εγώ σ' αγαπώ.
Σ' αγαπώ πολύ, Έρικ, εντάξει;
Μην αποτύχεις.
- Άμεση Δράση. - Κάποιος σκότωσε τους γονείς μου.
Είπαν ψέματα ξανά και ξανά
και συνέχισαν να λένε ψέματα για τουλάχιστον 50 φορές.
Είπαν ψέματα στο κοινό, σε φίλους και συγγενείς, στα ΜΜΕ.
Και μετά είπαν ψέματα για να πάρουν μερίδιο της κληρονομιάς.
Και οι συγγενείς;
Κατέθεσαν ότι ο Χοσέ τούς κακοποιούσε,
ότι η ζωή εκεί ήταν εφιάλτης.
Ο αδερφός μου γινόταν πολύ κτητικός.
Δεν επέτρεπε στον Λάιλ να εκφράσει τη γνώμη του.
Και τον Έρικ;
Τον θεωρούσε αδύναμο, υπερβολικά ευαίσθητο.
Του έλεγε ότι δεν ήταν άξιος του ονόματος των Μενέντεζ.
Έκανε πράγματα για να τον πληγώσει, να τον κάνει να κλάψει
και μετά τον κορόιδευε, τον έλεγε "αδερφή".
Ήθελε να τον κάνει σκληρό.
Πόσα καλοκαίρια υπολογίζετε ότι περάσατε με τα ξαδέρφια σας;
Οκτώ καλοκαίρια.
Κι όσο μένατε μαζί τους εκείνα τα καλοκαίρια,
είδατε ποτέ ενδείξεις σεξουαλικής κακοποίησης;
Δεν είδα κάτι συγκεκριμένο.
Αλλά ήξερα ότι ο Λάιλ κι ο Έρικ έκαναν ντουζ με τον μπαμπά τους
μετά το τένις.
Κι όταν ο Χοσέ πήγαινε με τα αγόρια στα δωμάτιά τους,
κλείδωνε την πόρτα.
Η Κίτι το έκανε ξεκάθαρο ότι δεν έπρεπε να πηγαίνουμε στα δωμάτια. Ποτέ.
Κοιτάξτε, θα το παραδεχτώ.
Δεν ήταν εύκολο να μεγαλώνεις ως Μενέντεζ.
Αλλά ποιος σε αυτό το τραπέζι δεν βίωσε κάποια μορφή κακοποίησης
όταν μεγάλωνε;
Με τα σημερινά δεδομένα, ήμουν θύμα παιδικής κακοποίησης.
Ο πατέρας μου με έδερνε ανελέητα
με λουριά, κρεμάστρες, μια ζώνη.
Είμαι μερικώς κωφός εξαιτίας ενός ξυλοδαρμού του.
Νόμιζε ότι ήμουν κι εγώ αδερφή.
Αλλά δεν τον σκότωσα.
Ξέφυγα με τον παλιομοδίτικο τρόπο. Μετακόμισα, έκανα τη ζωή μου.
Νικ, εσένα, όμως, δεν σε κακοποίησε σεξουαλικά.
Ούτε τα αδέρφια Μενέντεζ.
Ούτε ο Λάιλ ούτε ο Έρικ ανέφεραν
στον Τζερόμ Οζίελ ότι κακοποιούνταν σεξουαλικά.
Αυτή είναι αρκετά μεγάλη παράλειψη.
Αν έχεις ομολογήσει ότι σκότωσες τους γονείς σου,
γιατί να μην το ομολογήσεις κι αυτό;
Άρα πιστεύεις ότι είναι όλα μπούρδες;
Σύμφωνα με συγγενή των Μενέντεζ με τον οποίο ήρθα σε επαφή...
Ποιον συγγενή;
Συγγνώμη, προστατεύω τις πηγές μου.
Όμως, σύμφωνα μ' εκείνον,
τα αδέρφια επινόησαν τη σεξουαλική κακοποίηση
αφού διάβασαν πολλά βιβλία για την πατροκτονία και την αιμομιξία.
Τα βιβλία τούς έδωσαν τις απαραίτητες λεπτομέρειες
για να πείσουν τους ενόρκους ότι συνέβη.
Και από την πλευρά της Λέσλι,
η σεξουαλική κακοποίηση θα μπορούσε να χρησιμεύσει
και για να αποσπάσει την προσοχή...
από τη σεξουαλικότητα του Έρικ.
Περίμενε. Θες να πεις ότι ο Έρικ είναι...
Τις προάλλες μιλούσα
με τη νέα αγαπημένη μου φίλη, την Παμ Μπόζανιτς, και μου είπε...
Όλοι ξέρουν ότι ο Έρικ είναι γκέι.
Το γνωστό μυστικό που κανείς δεν θέλει να συζητήσει.
Το ξέρει κι η ομάδα μου κι η υπεράσπιση, αλλά με τον παραμικρό υπαινιγμό στη δίκη,
η Λέσλι γίνεται έξω φρενών.
Γιατί πιστεύεις ότι είναι;
Μάθαμε ότι άλλοι κρατούμενοι του παίρνουν πίπες.
Αυτό δεν σε κάνει γκέι. Δημοφιλή σε κάνει.
Επίσης, πόζαρε για ομοερωτικές φωτογραφίες για έναν γκέι φωτογράφο.
Ωραία, ίσως να είναι γκέι,
αλλά το να το κρύβεις δεν σε κάνει δολοφόνο.
Δεν σε κάνει καν κακό άνθρωπο.
Όχι, δεν σε κάνει.
Ίσως, όμως,
τα αδέρφια να έκρυβαν ένα ακόμη πιο βαθύ και σκοτεινό μυστικό.
Ένα μυστικό
που δεν είχε καμία σχέση με τον Χοσέ.
Κι ίσως αυτό να ήταν που ήξερε η Κίτι.
Έρικ! Πόσες φορές σ' το έχω πει;
Μην αφήνεις στο πάτωμα τα ιδρωμένα σορτσάκια σου.
Θα βρομίσεις όλο το σπίτι!
Νικ, λες ότι ο Λάιλ κι ο Έρικ είχαν
σχέση
μεταξύ τους;
Είναι η ιδέα της μεταβίβασης.
Πιο εύκολα κατηγορείς τον Χοσέ για σεξουαλική κακοποίηση,
παρά αναγνωρίζεις την αληθινή αιμομικτική σχέση.
Τη συναινετική.
Φανταστείτε την ντροπή που θα ένιωθαν τα αδέρφια
αν μαθαινόταν ποτέ το μυστικό τους.
Κι ίσως να σκότωσαν τους γονείς τους για να μη μαθευτεί ποτέ.
Κοιτάξτε, αυτό που θέλω να πω είναι ότι, παρά τα όσα τους συνέβησαν,
ο Λάιλ κι ο Έρικ δεν δικαιούνται συγχώρεση.
Η Λέσλι πιστεύει ότι αν μας αποσπάσει την προσοχή από τα γεγονότα,
αν κρατήσει κάποια στοιχεία εκτός δικαστηρίου,
μας μπερδέψει με περίεργες νομικές θεωρίες,
κερδίσει αρκετή συμπόνια και παρουσιάσει τα αδέρφια
ως αβοήθητα παλικάρια από μυθιστόρημα του Ντίκενς,
θα το πιστέψουμε όλοι,
κι εκείνοι θα έχουν το χολιγουντιανό τέλος τους.
Όταν, όμως, αφαιρείς με βάναυσο τρόπο τη ζωή κάποιου...
δεν θα 'πρεπε να έχει σημασία πόσο δύσκολα παιδικά χρόνια είχες.
Θα 'πρεπε να τιμωρείσαι στον μέγιστο βαθμό που ορίζει ο νόμος.
Αυτό είναι το τέλος που αξίζει στα αδέρφια Μενέντεζ.
Και προσεύχομαι, για το καλό της δικαιοσύνης,
αυτό να είναι το τέλος τους.
Κύριε Νταν, εμείς θα φύγουμε.
Χρειάζεστε κάτι άλλο;
Πώς σε λένε;
Πολ. Πολ Ντ' Εμίλιο.
Πολ, υπάρχει ένα άθικτο κομμάτι τιραμισού εδώ.
Δεν θα ήθελα να πάει χαμένο.
Μακάρι να μπορούσα, αλλά έχω μια φωτογράφιση αύριο
και θα είμαι χωρίς μπλούζα.
Οι θυσίες που κάνουμε για το επάγγελμά μας.
Κύριε Νταν, ήθελα απλώς να πω
ότι λυπάμαι πολύ για ό,τι συνέβη στην κόρη σας.
Τη λάτρευα στο Πνεύμα του Κακού.
Ήταν από τις αγαπημένες μου ταινίες.
Έχω χρόνια να το δω.
Δεν μπορώ να το κάνω.
Δεν βαριέσαι... Λίγο τιραμισού δεν θα με σκοτώσει.
Θα κάψω τις θερμίδες το πρωί στο γυμναστήριο.
Μπορώ;
Παρακαλώ.
Υποθέτω ότι δεν έχεις παιδιά.
Όχι ακόμη. Ίσως μια μέρα.
Με την πρώην γυναίκα μου κάναμε δύο κόρες πριν από την Ντομινίκ,
αλλά πέθαναν κι οι δύο σε βρεφική ηλικία.
Οπότε, η Ντομινίκ ήταν για εμάς το θαύμα μας,
ο άγγελός μας,
που πιστεύαμε πάντα ότι θα μας έθαβε.
Έτσι δεν πρέπει να είναι;
Ήμουν
πεπεισμένος ότι εκείνη θα ήταν η πιο δύσκολη στιγμή
ολόκληρου του μαρτυρίου μας,
ολόκληρης της ζωής μας.
Όμως, έκανα λάθος.
Πολύ χειρότερη ήταν η δίκη του Τζον Σουίνι
και το γεγονός ότι η υπεράσπιση τον παρουσίασε ως το θύμα.
Πόσων χρονών ήσασταν;
Γύρω στα πέντε.
Θυμάμαι τον μπαμπά μου να εξοργίζεται ξαφνικά
και να σφίγγει τον λαιμό της μητέρας μου.
Φοβόμουν ότι θα τη σκότωνε.
Ήταν ποτέ βίαιος μαζί σας;
Ναι.
Πολλές φορές.
Η κακοποίηση ήταν ατελείωτη.
Θα σου πω εγώ για κακοποίηση.
Στραγγάλιζε την Ντομινίκ
επί πέντε λεπτά.
Το κορίτσι μου
πάλευε...
επί πέντε λεπτά.
Ο μπάσταρδος μέχρι που το παραδέχτηκε όταν τον βρήκαν στο γρασίδι.
Τη σκότωσα.
Προσπάθησα να αυτοκτονήσω.
Πέρασε τριάμισι χρόνια στη φυλακή.
Βρήκε δουλειά ως σεφ στη Σάντα Μόνικα.
Αυτό δεν είναι δικαιοσύνη.
Όχι, δεν είναι.
Γι' αυτό και δεν πιστεύω ποτέ λέξη που βγαίνει από το στόμα συνηγόρου.
Λένε ψέματα, εξαπατούν, κλέβουν, κάνουν τα πάντα για να κερδίσουν.
Ακόμα κι αν έτσι βεβηλώνουν τη μνήμη των αληθινών θυμάτων.
Κάτι που είναι σαν να τα δολοφονείς δεύτερη φορά.
Πώς ήταν το τιραμισού;
Προφανώς, ήταν πολύ καλό.
Προφανώς.
Μπορώ να μείνω κι άλλο, αν θέλετε.
Είναι αργά, Πολ.
Και
αύριο θα καταθέσει ο Λάιλ Μενέντεζ.
Αλλά σ' ευχαριστώ
που μ' άκουσες.
Και καλή τύχη με τη φωτογράφιση.
ΜΕΤΑΓΩΓΗ ΚΡΑΤΟΥΜΕΝΩΝ ΜΕΙΝΕΤΕ ΜΑΚΡΙΑ
Η υπεράσπιση καλεί τον Τζόζεφ Λάιλ Μενέντεζ.
Σηκώστε το δεξί χέρι.
Δηλώνετε επίσημα
ότι η κατάθεσή σας θα είναι η αλήθεια,
ολόκληρη η αλήθεια και μόνο η αλήθεια, ενώπιον του Θεού;
- Ναι. - Καθίστε, παρακαλώ.
Οι γονείς σου ήταν η Μαίρη Λουίζ κι ο Χοσέ Μενέντεζ;
Μάλιστα.
Τους αγαπούσες;
Μάλιστα.
Και στις 20 Αυγούστου του 1989,
τους σκοτώσατε μαζί με τον αδερφό σου;
Μάλιστα.
Γιατί σκοτώσατε τους γονείς σας;
Επειδή φοβόμασταν.
Θυμάσαι να πυροβολείς τον πατέρα σου από πολύ κοντά;
Έτσι νομίζω. Δεν θυμάμαι.
Θυμάμαι τη φωτογραφία.
Τη φωτογραφία που είδες εδώ; Μιλάς για το τραύμα στο κεφάλι;
Κι υπήρξε στιγμή που το όπλο σου ήταν άδειο;
Μάλιστα.
Υπήρξε κάτι που έμαθες για τη μητέρα σου τότε;
Μήπως είδες ή άκουσες κάτι;
Μπορούσα να δω κάποια κίνηση πίσω από τον μπαμπά μου.
Έτσι μου φάνηκε.
Και...
Ξαναγέμισα
το όπλο μου.
Ξαναγέμισες το όπλο;
- Αυτό λες; - Ναι.
Και τι έκανες αφού ξαναγέμισες το όπλο;
Πήγα...
Πήγα από πάνω της
και την πυροβόλησα.
Λάιλ, θα γυρίσουμε λίγο στην ηλικία των έξι.
Ο πατέρας σου φωτογράφιζε ποτέ εσένα και τον αδερφό σου;
Μάλιστα.
Κύριε δικαστή,
θα ζητήσετε από τον μάρτυρα να μιλά πιο δυνατά;
Ναι. Κύριε Μενέντεζ, παρακαλώ να μιλάτε πιο κοντά στο μικρόφωνο.
Με συγχωρείτε.
Κύριε Μενέντεζ, ο φάκελος λέει "Τα έκτα γενέθλια του Έρικ".
- Αναγνωρίζεις τη φωτογραφία; - Εγώ είμαι.
Και σ' αυτή;
Ο αδερφός μου.
- Αναγνωρίζεις το σημάδι στον αδερφό σου; - Σημάδι εκ γενετής.
Το καφέ σημάδι.
Όταν ο πατέρας σου έβγαζε φωτογραφίες τέτοιας φύσης,
έβγαζε ποτέ φωτογραφίες των προσώπων σας;
Όχι, φωτογράφιζε την περιοχή των γεννητικών οργάνων μας,
το κάτω μισό του σώματός μας
ή στιγμές που σκύβαμε.
Κι όταν ήσουν μεταξύ έξι και οκτώ ετών...
ο πατέρας σου είχε ποτέ σεξουαλικές επαφές μαζί σου;
Ναι.
Πώς ξεκίνησε;
Ξεκίνησε...
Ξεκίνησε με...
Μετά τις προπονήσεις μου,
μου έκανε μασάζ.
Μου έδειχνε,
με χάιδευε και μου ζητούσε να του κάνω το ίδιο.
Με έβαζε να καθίσω στο πάτωμα.
Και, βασικά,
με καθοδηγούσε.
Και του έκανα...
στοματικό σεξ.
Ήθελες να το κάνεις αυτό;
Σου έκανε ποτέ κάτι άλλο;
Ναι.
Χρησιμοποιούσε...
Ναι, χρησιμοποιούσε αντικείμενα,
μια οδοντόβουρτσα
κι ένα εργαλείο ξυρίσματος.
Τι έκανε μ' αυτά;
Κάναμε συνεδρίες αντικειμένων.
Με ξάπλωνε στο κρεβάτι.
Εγώ ήμουν γυμνός.
Είχε ένα σωληνάριο βαζελίνης και...
Έπαιζε μαζί μου.
Και υπήρξε στιγμή
που ο πατέρας σου προσπάθησε να βάλει κάτι άλλο στον πρωκτό σου;
Ναι. Με...
Με βίασε.
Έκλαψες;
Ναι.
- Αιμορράγησες; - Ναι.
Φοβήθηκες;
Πολύ.
Του ζήτησες να μην το κάνει;
Είπα ότι δεν... Συγγνώμη.
Είπα ότι δεν ήθελα να το κάνω κι ότι πονούσα.
Είπε ότι δεν το ήθελε κι ότι μ' αγαπούσε.
- Το είπες στη μητέρα σου; - Ναι.
- Τι της είπες; - Να πει στον μπαμπά να σταματήσει.
Ότι μ' άγγιζε συνέχεια.
Τι είπε η μητέρα σου;
Είπε "Σταμάτα. Υπερβάλλεις.
Ο μπαμπάς σου σε τιμωρεί όταν δεν κάνεις ό,τι πρέπει".
Είπε κι ότι μ' αγαπούσε.
Το είπες ποτέ σε κανέναν άλλο;
Όχι,
γιατί φοβόμουν,
κι ο μπαμπάς δεν ήθελε.
Είχε πει ότι θα συνέβαιναν κακά πράγματα αν το έλεγα ποτέ σε κανέναν,
ότι θα με σκότωνε.
Το είπες στον αδερφό σου;
Όχι.
Έκανες κάτι στον αδερφό σου;
Ναι.
Τι έκανες στον αδερφό σου;
Μερικές φορές, όταν ένιωθα...
Δεν ξέρω...
Έπαιρνα μια οδοντόβουρτσα και...
έπαιζα με τον Έρικ με τον ίδιο τρόπο.
Συγγνώμη.
Λυπάμαι πολύ.
Δεν ξέρω τι έγινε εκεί μέσα. Ήταν απίστευτο.
Ήταν πραγματικά απίστευτο!
Κι όλη η αίθουσα το έχαψε.
Το έχαψαν. Νομίζω ότι τα έχαψαν όλα.
Με...
Λυπάμαι πολύ, Παμ. Θα πρέπει να με συγχωρήσεις.
Σου είπα ότι θα έπειθα τους ενόρκους.
Δέκα-δύο υπέρ μας θα είναι.
Ήταν η καλύτερη κατάθεση που δόθηκε σε δικαστήριο.
Λευκός ιππότης ήμουν.
Ναι. Συμφωνώ.
Δεν θα μείνω μόνο στο βιβλίο.
Θα γράψω σενάριο κι όλο αυτό θα το κάνω ταινία.
Θα με παίξει ο Ρίτσαρντ Γκριέκο.
Δεν υπάρχουν όρια.
Δεν θα εκπλαγώ αν οι ένορκοι πουν στον δικαστή
"Δεν θέλουμε ν' ακούσουμε άλλα. Ας τελειώνουμε επιτέλους".
Θα μπορούσα να βρω 10.000 γράμματα
από άτομα που θα μ' άφηναν να μείνω σπίτι τους.
Μέχρι κι ένας ιερέας μού το είπε.
Ναι, ρε γαμώτο, ένας ιερέας.
Σου χρωστάω μια συγγνώμη.
Μη ζητάς συγγνώμη, Ντόμινικ. Μόνο σταμάτα να μ' ακολουθείς.
Λυπάμαι. Δεν είχα ιδέα.
Τον πιστεύω,
κάτι που μπορεί να σημαίνει δύο πράγματα.
Είτε αυτά τα δύο αγόρια βίωσαν την πιο αηδιαστική κακοποίηση
και οι γονείς τους πήραν ακριβώς ό,τι τους άξιζε
είτε εσύ κατάφερες να κάνεις
έναν ψεύτη, φονικό ψυχοπαθή να δώσει τέτοια παράσταση.
Δεν ξέρω ποια απ' αυτές τις πιθανότητες με τρομάζει περισσότερο.
Σε κάθε περίπτωση, συγχαρητήρια, υποθέτω.
Ντόμινικ.
Λυπάμαι πολύ.
Ήταν πανέμορφη κοπέλα.
Κι είχε όλη τη ζωή μπροστά της.
Ξέρεις ποιο ήταν το τελευταίο που μου είπε;
"Σ' αγαπώ, μπαμπά".
Τουλάχιστον, αυτό θα το έχω για πάντα.
ΤΕΡΑΤΑ: Η ΙΣΤΟΡΙΑ ΤΩΝ ΛΑΪΛ ΚΑΙ ΕΡΙΚ ΜΕΝΕΝΤΕΖ
Υποτιτλισμός: Νίκος Σταματουλάκης